ანტიოკიის დეპარტამენტი
კოორდინატები: 6°13′ ჩ. გ. 75°34′ დ. გ.﻿ / ﻿6.217° ჩ. გ. 75.567° დ. გ.﻿ / 6.217; -75.567 ანტიოკიის დეპარტამენტი (ესპ. Departamento de Antioquia) — კოლუმბიის ერთ-ერთი დეპარტამენტი, მდებარეობს ქვეყნის ჩრდილო-დასავლეთ ნაწილში, ესაზღვრება კარიბის ზღვას. ადმინისტრაციული ცენტრი — ქალაქი მედელინი. ანტიოკია ქვეყნის სიდიდით მეექვსე დეპარტამენტია, მისი ფართობის 80% მთებს უკავია. დეპარტამენტის ცენტრალურ ნაწილში მდებარეობს კოლუმბიის ანდები, იგივე დასავლეთ კორდილიერები და ანტიოკიის მთიანი მასივი, რომელსაც მდინარე კაუკა ჰყოფს. საშუალო წლიური ტემპერატურა ქალაქ მედელინში 20-21 °C-ია, ხოლო ნალექების წლიური რაოდენობა 1500—2000 მმ. ანტიოკიის უდიდესი მდინარეებია — მაგდალენა და კაუკა.